Document ID: /roh_data/filtered/fineweb-2-filterrobots_roh.jsonl.gz/17171

Curt e concis:
- Tenor il concern d'energia BKW hai dà oz in disturbi en il sistem da surveglianza dal conduct da vapur tar las turbinas da l'ovra atomara Mühleberg.
- Quai haja manà tar quai che l'ovra atomara haja tschentà giu automaticamain il reactur, scriva il concern sin sia pagina d'internet.
- La raschun per il disturbi vegnia anc sclerida. I dettia nagin privel per la populaziun u il conturn.
L'ovra haja reagì sco quai ch'ella ha stuì. Il reactur sa chattia en in stan segir, hai gì num da vart da la BKW. L'inspecturat federal da la segirezza nucleara (ENSI) saja vegnida infurmada immediat.
L'ovra vegnia puspè a la rait uschè prest ch'il disturbi saja schlià, e la ENSI dettia la lubientscha.
RR novitads 14:00